《钱使君知原生辰》
宋代·陈棣

天眷中兴瑞玉麟，果闻崧岳为生申。
逢迎圣主千年运，领略东君五日春。
济世丰功铭鼎鼐，传家清德冠簪绅。
仙风道骨应难老，曾向瑶宫侍帝宸。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。